ב**מלחמת חרבות ברזל** לחמה **חטיבת כפיר** במספר רב של קרבות, במתקפת הפתע על ישראל, ביום הראשון של המלחמה, סייעה החטיבה רבות בהדיפת מתקפת הטרור של חמאס. ובשלב השני של הלחימה התחלקה החטיבה לשלוש חזיתות כאשר הראשונה היא זירת התמרון הקרקעי בו השתתפו כוחות החטיבה מצדה הצפוני של רצועת עזה, ואילו הזירה השנייה היא זירת יהודה ושומרון.והשלישית בצפון גזרת הר דוב גדוד נחשון.

רקע
---

 ערך מורחב – **מתקפת הפתע על ישראל (2023)**  

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור אלפי רקטות, חדרו כ־3,500 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו 1,150 בני אדם, מתוכם רצחו 779 אזרחים, וחטפו לרצועת עזה כ־253 אנשים, ובהם נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל כשהם בנחיתות מספרית. בקרבות נהרגו כ־1,550 מחבלים בשטח ישראל, ובצד הישראלי נהרגו 55 שוטרים, 10 אנשי שירות הביטחון הכללי ו־301 חיילים.

בעקבות מתקפת הפתע הכריזה ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם.

הקרבות במתקפת הפתע
------------------

 ערך מורחב – **הטבח בבארי**  

 ערך מורחב – **פרשת בני הערובה בבארי**  

בבוקר יום מתקפת הפתע, הוקפצו לוחמי המסלול של סיירת חרוב וקיבלו פקודה להתייצב בקיבוץ בארי על מנת להשיב שליטה ביישוב, לפנות אזרחים ולתת מענה ראשוני ללחימה. הכוחות לחמו לצד גדודים נוספים של החטיבה ולצד יחידות נוספות: טנקים מגדוד 53 מחטיבה 188 בפיקודו של סא"ל סלמאן חבקה, שייטת 13, יהל"ם, גדוד 890, יחידת הלוט"ר, יחידה 504, ימ"מ, יחידת מצדה משירות בתי הסוהר יחידת דובדבן, יחידת מתפ"א של משטרת ישראל, פחת"ק 932 תחת פיקוד גדוד 74, וסיירת מטכ"ל.

לוחמי סיירת חרוב לחמו שעות לחימה ארוכות וטיהרו את הקיבוץ ממחבלים, בהם כאלה שהתבצרו בכמה מתחמים, בלחימה קשה, שנמשכה עד 9 באוקטובר בצהריים. אחד המתחמים היה בסמוך לחדר האוכל של הקיבוץ, התבצרו בו עשרות מחבלים שלקחו כבני ערובה 16 מאנשי הקיבוץ ואורחים, מתוך כוונה לחטוף אותם לעזה. במהלך הקרב שהתפתח בין כוחות ימ"מ וצה"ל לבין המחבלים נהרגו 14 מבני הערובה וכן כל המחבלים ששהו במתחם. בקרב נהרגו 108 מחבלים. רק בערבו של 9 באוקטובר הסתיימה מלאכת פינוי הגופות בידי זק"א.

התמרון הקרקעי ברצועת עזה
------------------------

 ערך מורחב – **הלחימה ברצועת עזה במלחמת חרבות ברזל**  

### הקרבות בשג'אעייה

 ערך מורחב – **קרב שג'אעייה (2023)**  

לוחמי חטיבת כפיר בח'אן יונס במהלך חרבות ברזל
לראשונה מאז נוסדה בשנת 2005, ולראשונה מאז נהפכה לחטיבה מתמרנת בשנת 2020, משתתפת חטיבת כפיר בתמרון הקרקעי בעומק שטח רצועת עזה. לוחמי כפיר החלו להילחם עם מחבלי החמאס ופועלים לאיתור המנהרות התת-קרקעיות של ארגון הטרור והשמדתן. בזירת התמרון הקרקעי כולל צוות הקרב החטיבתי את כוחות סיירת חרוב וגדוד דוכיפת.

ב-4 בדצמבר לראשונה פעל צוות קרב של חטיבת כפיר יחד עם כוחות הנדסה, שריון וארטילריה, בצפון רצועת עזה. לוחמי כפיר חשפו והשמידו למעלה מ-30 פירי מנהרות, הכווינו עשרות תקיפות אוויריות וכ-100 תקיפות ארטילריה והשמידו מטרות רבות של חמאס.

ב-6 בדצמבר כוחות היבשה המשיכו במהלך הלילה בתמרון הקרקעי, כאשר צוות קרב של חטיבת כפיר פעל בצפון הרצועה. לוחמי כפיר חיסלו עשרות מחבלים, איתרו והשמידו פירי מנהרות, ואמצעי לחימה אשר אותרו בשטח בית ספר.

ב-8 בדצמבר חטיבת כפיר פעלה לראשונה בשכונת שג'אעייה, נלחמה בקרבות עזים והשמידה תשתיות טרור. צוות הקרב של כפיר כולל גם את גדוד דוכיפת שנע במקביל לסיירת חרוב, בצמוד לטנקי מרכבה סימן 4 של גדוד שריון במילואים מחטיבה 4 וגדוד שריון מחטיבה 188. במהלך הקרבות חיסלו לוחמי כפיר כ-70 מחבלים מגדוד שג'אעייה של חמאס. במהלך הקרבות נהרגו מפקד טנק ולוחם שריון במילואים של גדוד 53 מחטיבה 188.

ב-9 בדצמבר צוות הקרב של חטיבת כפיר פעל בשג'אעייה, במהלך הפעולה נתקל בחוליית מחבלים שהסתתרה בשטח בית ספר. לוחמי כפיר חיסלו את המחבלים ואיתרו בשטח בית הספר פירי מנהרות ואמצעי לחימה.

ב-14 בדצמבר לוחמי צוות הקרב החטיבתי פעל לטיהור החלק הדרום מזרחי של שכונת שג'אעייה, לוחמי החטיבה בהובלת לוחמי סיירת חרוב השמידו, עם כוח ההנדסה של החטיבה, מתחם בית ספר שבו פרס חמאס תשתית טרור נרחבת הכוללת עשרות טילי RPG, קלצ'ניקובים, מחסניות, רימונים, פירים תת-קרקעיים ומתחם אימונים צמוד. בנוסף החזירו לוחמי החטיבה לקיבוץ נחל עוז את הטרקטורון של "יבולי נחל עוז", שנגנב במתקפת הפתע ותועד כשעליו מחבלי חמאס רבים.

### הקרבות בח'אן יונס

לוחמי גדוד דוכיפת מתמרנים בסימטאות ח'אן יונס
 ערך מורחב – **קרב ח'אן יונס (2023)**  

ב-21 בדצמבר, הצטרפה לראשונה לתמרון ההתקפי במרחב ח'אן יונס, כאשר הצטרפה החטיבה להתקפה האוגדתית של עוצבת האש (אוגדה 98) לצד חטיבות השריון, החי"ר והקומנדו.

ב-24 בדצמבר בפשיטה על מפקדה צבאית שביצעו כוחות מצוות קרב חטיבתי של חטיבת כפיר בעיר ח'אן יונס, איתרו הלוחמים אמצעי לחימה רבים, בהם עשרות רימונים וחומרי נפץ.

ב-8 בינואר 2024 במהלך פשיטות שביצע גדוד דוכיפת של חטיבת כפיר בח'אן יונס, אותרה תחמושת רבה ומדים של מחבלי נוח'בה ; באותה הפעילות, פשט הכוח על מבנה ששימש לפעילות טרור במחרב ונתקל באש מחבלים שנפתחה לעברו כאשר במהלכה נהרג סמל רועי טל לוחם הגדוד.

ב-1 במרץ במהלך פעילות, פלוגת חי"ר של לוחמי החטיבה שפעלו כחלק מחטיבת ביסלמ"ח, נכנסה בלילה שבין חמישי לשישי למרחב חאן יונס, במטרה לאבטח ציר לוגיסטי, תוך פשיטה על יעדי טרור בפאתי חאן יונס. בזמן שהכוח נכנס למבנה, הוא עלה על זירת מטעני חבלה בתוך המבנה ומחוצה לו שהופעלו על ידי מחבלים מרחוק. כתוצאה מכך נהרגו סמל דולב מלכה, סמל אפיק טרי, סמל ינון יצחק, לוחמי גדוד 450 של חטיבת ביסל"ח, אשר שירתו כלוחמים בגדוד 'נחשון' (90) של חטיבת כפיר. באותה תקרית נפצעו מפקד מחלקה וארבע לוחמים באורח קשה, ושלושה נהרגו. תשעה לוחמים נוספים נפצעו בדרגות שונות. שני לוחמים נלכדו תחת ההריסות. כוח של יחידת 669 הוקפץ אל המקום וסייע בחילוץ.

לוחמי גדוד דוכיפת של חטיבת כפיר בקסבה בח'אן יונס שבשכונת בני סוהילה.
### קרבות נוספים

ב-8 במרץ 2024 פורסם כי גדוד נצח יהודה פעל במשך השבוע במרחב בית חאנון בצפון הרצועה, במקביל להגנה על הגדר ועוטף עזה. הגדוד ביצע מספר פשיטות מקומיות לצורך הגנה על העוטף ולהשמדת תשתיות אויב במרחב.

זירת יהודה ושומרון
------------------

 ערך מורחב – **זירת יהודה ושומרון במלחמת חרבות ברזל**  

לוחם גדוד דוכיפת בח'אן יונס
ב-30 באוקטובר ביצע צה"ל מבצע חטיבתי לסיכול טרור ומעצר מבוקשים במחנה הפליטים ג'נין בהובלת יחידת דובדבן, יהל"ם, סיירת חרוב ומג"ב. כלים הנדסיים חשפו מטעני גחון מתחת לכבישים ויהל"ם השמידה חמ"ל ממולכד וכלי רכב ובו אמל"ח. במהלך חילופי האש, נהרגו 4 מחבלים באמצעות כלי טיס בלתי מאויש. כמו כן, הרס צה"ל את שער הכניסה למחנה הפליטים, שהיווה אחד מסמלי העיר ג'נין.

ב-9 בנובמבר העימות במחנה הפליטים ג'נין (נובמבר 2023) – דחפורי D9 פוצצו עשרות מטעני גחון ומטעני חבלה מאולתרים שהטמינו הפלסטינים בג'נין ומחנה הפליטים ג'נין, במהלך פעילות של חטמ"ר מנשה נגד טרור. בבוקר נמשכה הלחימה בג'נין, כוחות של חטיבת כפיר, יחידת יהל"ם, דובדבן ומג"ב נכנסו לעיר בהובלת כלי צמ"ה ממוגנים וניהלו חילופי אש עם מחבלים. כלי טיס תקף מהאוויר חולייה של 4 מחבלים שירתה על הכוחות. בסך הכל, הכוחות הרגו 15 מחבלים, השמידו פיר תת-קרקעי שהכיל אמל"ח ומטעני חבלה, וניטרלו עשרות מטענים שהוטמנו מתחת לכבישים.

לוחמי חטיבת כפיר בח'אן יונס במלחמת חרבות ברזל
ב-14 בנובמבר כוחות מסיירת חרוב, גדוד דוכיפת, יחידת דובדבן במילואים, הנדסה קרבית, שב"כ מג"ב איו"ש בפיקודה של חטיבת כפיר, פעלו כ-15 שעות האחרונות במבצע לסיכול טרור במחנה הפליטים טול כרם. את הכוחות הובילו דחפור D9 משוריין ולביא"ה שחשפו עשרות מטעני גחון מוכנים לשימוש שהוטמנו מתחת ובצד הכבישים. במהלך הפעילות הלוחמים פגעו במחבלים חמושים בנשק ומטענים. כוחות של סיירת חרוב איתרו והשמידו מעבדת מטענים שבתוכה נמצאו עשרות מטענים מוכנים לשימוש, אותם השמידו לוחמי יהל"ם. כלי טיס של צה"ל בהכוונת שב"כ תקף מהאוויר והרג חוליית מחבלים חמושה שירתה והשליכה מטענים על כוחותנו וסיכנה אותם. בסך הכל נהרגו בעימות 7 מחבלים פלסטינים. בנוסף, כוח מג"ב עצר על בסיס מידע מודיעיני מדויק של שב"כ, בכיר בגדוד "טול כרם" לאחר שניסה לברוח מהמחנה בחסות אמבולנס.

בליל 16–17 בנובמבר כוחות מחטיבת כפיר, חיל ההנדסה הקרבית ומג"ב בליווי כלי צמ"ה ממוגנים פעלו בעיר ג'נין ובמחנה הפליטים הסמוך לה. הם הרגו חמישה מחבלים ועצרו שמונה מבוקשים. במהלך הפעולה חלק מהמבוקשים ניסו לברוח באמבולנסים לבית החולים אבן סינא, והכוחות הקיפו את בית החולים וערכו חיפושים שבהם נעצרו המחבלים.

ב-12 בדצמבר פעלו כוחות החטיבה תחת פיקודה של חטמ"ר מנשה בעיר ג'נין יחד כוחות הנדסה קרבית במילואים ושירות הביטחון הכללי. דחפור D9 משוריין ולביא"ה פתחו צירים לכוחות ולרכבי ה"פנתר" הממוגנים. כוח של יחידה 636 זיהה 4 מחבלים שיידו מטעני חבלה והכווין כטב"ם שחיסל אותם, כאשר אחד המחבלים התלקח כתוצאה ממטען חבלה שהחזיק. בפעילות הוחרמו אמצעי לחימה ונעצרו מבוקשים. ב-13 בדצמבר המשיכה הפעולה בג'נין וחוסלו עוד 6 מחבלים. ב-14 בדצמבר הסתיימה הפעולה, בסך הכל יותר מ-10 מחבלים חוסלו במהלך המבצע, בעוד ששבעה לוחמי צה"ל וקצין נפצעו באורח קל.

אבדות
-----

במהלך הקרבות במתקפת הפתע והדיפת המחבלים נהרגו סמ"ר נדב ביטון לוחם בגדוד נחשון (90), סמל נתן חי ליאר לוחם בגדוד דוכיפת (94), וסמ"ר נהוראי סעיד לוחם בגדוד שמשון (92).

במהלך הקרבות בח'אן יונס נהרג סמל רועי טל לוחם בגדוד דוכיפת (94) בהיתקלות עם מחבלים.

קישורים חיצוניים
----------------

ויקישיתוף מדיה וקבצים בנושא **חטיבת כפיר במלחמת חרבות ברזל** בוויקישיתוף
* לילך שובל, צפו בתיעודים משדה הקרב: חטיבת כפיר משתתפת בתמרון קרקעי בעזה לראשונה מאז הקמתה, באתר ישראל היום, 4 בדצמבר 2023
* צק"ח כפיר מתמרן בעומק רצועת עזה - ומשמיד מעל 30 פירי מנהרות, באתר צה"ל, 4 בדצמבר 2023
* נטעלי שם טוב, "אני רוצה שנצא מכאן ונשיג את המטרות שלנו": מח"ט כפיר בריאיון מלב עזה, באתר חדשות 13, 14 בדצמבר 2023

הערות שוליים
------------

1. ↑  ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024
2. ↑  ※ כתבי כיכר השבת, ‏עזה מטווחת, והתושבים הונחו לברוח; 1,500 מחבלים חוסלו בישראל - עדכונים שוטפים, באתר כיכר השבת, 10 באוקטובר 2023
3. ↑  ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023
4. ↑  ※ ראיון של ראש השב"כ רונן בר לדני קושמרו, חדשות 12 - makoVOD (וידאו)
5. ↑  ניר דבורי, ‏משמידים מנהרות, מכווינים מאות תקיפות: חטיבת כפיר מתמרנת לראשונה מאז הקמתה בעומק עזה, באתר ‏מאקו‏, 4 בדצמבר 2023
6. ↑  יואב זיתון, כך חטיבת כפיר נולדה מחדש בעזה | עם סיירת חרוב בשג'אעיה, באתר ynet, 14 בדצמבר 2023
7. ↑  אמיר בוחבוט‏, היתקלות בחאן יונס: פרטים חדשים על נפילתו של לוחם כפיר רועי טל, באתר וואלה!‏, 14 בינואר 2024
8. ↑  אמיר בוחבוט‏, אסון בחאן יונס: שלושה חיילים הרוגים ו-14 פצועים בפיצוץ מבנה על ידי מחבלים, באתר וואלה!‏, 2 במרץ 2024
9. ↑   לראשונה: גדוד 'נצח יהודה' בפשיטות במרחב בית חאנון בצפון הרצועה, באתר צה"ל, 8 במרץ 2024
10. ↑  ניר דבורי ספיר ליפקין, ‏תקיפות מהאוויר והריסת הסמל של העיר: הפעילות הלילית של צה"ל בג'נין, באתר ‏מאקו‏, 30 באוקטובר 2023
11. ↑  אריה יואלי, ‏צה"ל פועל בג'נין: לפחות 4 מחבלים הרוגים, באתר "סרוגים", 9 בנובמבר 2023,  
אלישע בן קימון, עינב חלבי, בצהרי היום: חוליית מחבלים הותקפה מהאוויר בג'נין, באתר ynet, 9 בנובמבר 2023
12. ↑  מבצע לסיכול טרור במחנה הפליטים ג'נין: 12 מחבלים חוסלו, חלקם מהאוויר, באתר ynet, 9 בנובמבר 2023,  
יאיר אמר, ‏צה"ל פועל באיו"ש: מעצרים בג'נין ותקיפת חולייות, באתר "סרוגים", 9 בנובמבר 2023,  
פז אבוחצירה, כוחותינו השמידו פיר תת קרקעי וחיסלו מעל 12 מחבלים בג'נין | צפו, באתר חדשות 0404‏, 9 בנובמבר 2023
13. ↑   ניר דבורי, ‏לא רק בעזה ובגבול הצפון: לפחות 12 מחבלים חוסלו בג'נין, צה"ל השמיד פיר תת-קרקעי עם מטענים, באתר ‏מאקו‏, 9 בנובמבר 2023
14. ↑  נמשך המבצע בג'נין: עלה לשישה מספר המחבלים שחוסלו בחילופי האש, באתר ynet, 13 בדצמבר 2023
15. ↑  אלישע בן קימון, עינב חלבי, 15 שעות מבצע בטול כרם: לפחות 7 מחבלים נהרגו, עשרות מטענים נחשפו, באתר ynet, 14 בנובמבר 2023
16. ↑  המבצע הגדול בג'נין מאז חומת מגן: 1,400 לוחמים פעלו, יותר מ-10 פירים אותרו, באתר ynet, 14 בדצמבר 2023
17. ↑  חללי המלחמה | חטיבת כפיר, באתר צה"ל
18. ↑  אפרת קארו, אימו של נתן חי שנלחם במחבלים עד שנהרג: "היה עושה את זה שוב", באתר עכשיו 14, 11 בדצמבר 2023
19. ↑  9 לוחמים נפלו ברצועת עזה; 6 מהם - בתאונה מבצעית, באתר חדשות 13, 9 בינואר 2024

| מלחמת חרבות ברזל |
| --- |
| הצדדים הלוחמים | 

|  |  |
| --- | --- |
| ישראלישראל ישראל |  צה"ל •  שב"כ •  משטרת ישראל •  משמר הגבול •  המוסד • כיתות כוננות • בתמיכת ארצות הבריתארצות הברית ארצות הברית |
| ציר ההתנגדות | חדר המבצעים הפלסטיני המשותף (חמאסחמאס חמאס • הג'יהאד האסלאמי הפלסטיניהג'יהאד האסלאמי הפלסטיני הג'יהאד האסלאמי ונוספים) • חזבאללהחזבאללה חזבאללה • חות'יםחות'ים חות'ים • בתמיכת איראןאיראן איראן |

 |
| אירועים עיקריים | מתקפת הפתע על ישראל (החטופים לעזה) • פינוי צפון רצועת עזה • התמרון הקרקעי • קרב בית חאנון • החלטה ES-10/21 של העצרת הכללית של האו"ם • קרב ג'באליה •  קרב עזה • עסקת שחרור החטופים • החלטה 2712 של מועצת הביטחון של האו"ם • קרב שג'אעייה • קרב ח'אן יונס • קרב מחנות המרכז • מבצע עוז וניר • אסון אל-מע'אזי • מבצע כתר המערב • מבצע ניתוח מקומי |
| זירות | 

|  |  |
| --- | --- |
| הזירה העזתית | מתקפת הפתע על ישראל • פינוי צפון הרצועה • קרב בית חאנון • קרב ג'באליה •  קרב עזה • הפסקת אש • קרב שג'אעייה • תוכנית אטלנטיס • קרב ח'אן יונס • הקרב במחנות המרכז • מבצע עוז וניר • אסון אל-מע'אזי • מבצע יד זהב • מבצע כתר המערב • מבצע ניתוח מקומי • כביש 749 • המשבר ההומניטרי |
| מערכת דעת הקהל העולמית | 

|  |  |
| --- | --- |
| האומות המאוחדותהאומות המאוחדות באומות המאוחדות | מעורבות עובדי אונר"א במתקפת הפתע על ישראל • החלטה ES-10/21 של העצרת הכללית • החלטה 2712 של מועצת הביטחון • החלטה 2720 של מועצת הביטחון • תלונת דרום אפריקה נגד ישראל • החלטה 2722 של מועצת הביטחון • תלונת משפחות החטופים נגד חמאס |
| ארצות הבריתארצות הברית בארצות הברית | הריגת פול קסלר • עצרת התמיכה בוושינגטון לישראל • השימוע בקונגרס בדבר אנטישמיות בקמפוסים • המזח האמריקאי בעזה |
| בעולם | מאבק ההסברה (מטה ההסברה האזרחי • סרט הזוועות • נחטף על ידי חמאס) • האנטישמיות בעולם • תגובות בין-לאומיות • מידע כוזב (הפיצוץ בבית החולים אל-אהלי) |

 |
| זירות נוספות | זירת יהודה ושומרון (העימות בנור א-שמס) • החזית הצפונית (ההתנקשות בסאלח אל-עארורי) • מעורבות החות'ים (מבצע שומר השגשוג • המתקפה האווירית בתימן • מבצע קשת פוסידון • המשבר בים סוף) • העורף הישראלי (חסימת משאיות הסיוע לרצועת עזה) |

 |
| מתקפת הפתע | 

|  |  |
| --- | --- |
| טרור | פסטיבל נובה • כביש 232 • אופקים • הגמלאים בשדרות • בארי • חולית • יכיני • כיסופים • כפר עזה • נחל עוז • ניר יצחק • ניר עוז • נירים • נתיב העשרה • עין השלושה • עלומים • רעים • חוף זיקים • מסיבת פסיידאק • אלימות מינית |
| קרבות | בסיס אורים • מוצב כיסופים • מוצב כרם שלום • מוצב נחל עוז • מוצב סופה • מוצב פגה • מחנה רעים • ארז • זיקים • שדרות • יתד • כרם שלום • מבטחים • מגן • מפלסים • נחל עוז • ניר עם • סופה • סעד • עין הבשור • פרי גן • רעים • קרב הטנקיסטיות • צוות אלחנן |

 |
| בני ערובה וחטופים | חטיפת משפחת ביבס • פרשת בני הערובה בבארי • מבצע ראשית האור • עסקת שחרור החטופים • הריגת חטופים בשג'אעייה • מבצע יד זהב • מטה המשפחות להחזרת החטופים והנעדרים • פורום תקווה • חוק תגמולים למשפחות החטופים • רשימה חלקית |
| פיגועים | פיגוע הירי באלכסנדריה • פיגוע הירי ליד עינב • פיגוע הדקירה בשער הפרחים • פיגוע הירי במחסום המנהרות • פיגוע הירי ביציאה מירושלים (הריגת יובל קסטלמן) • פיגועים נוספים בישראל ב-2023 • הפיגוע בוואדי חרמיה • הפיגוע המשולב ברעננה • פיגוע הירי בצומת ראם • פיגוע הירי בתחנת הדלק בעלי • פיגועים נוספים בישראל ב-2024 |
| כוחות צה"ל |  חיל האוויר •  חיל הים •  חיל ההנדסה הקרבית •  חיל התותחנים •  עוצבת הפלדה (162) •  עוצבת געש (36) •  עוצבת האש (98) •  עוצבת סיני (252) •  עוצבת הבזק (99) •  חטיבת גולני •  חטיבת הצנחנים •  חטיבת עוז •  חטיבת גבעתי •  חטיבת הנח"ל •  חטיבת כפיר •  חטיבה 401 •  חטיבה 7 •  חטיבה 188 •  חטיבת קרייתי •  עוצבת חצי האש •  יהל"ם •  חיל הגנת הגבולות •  חטיבת החילוץ וההדרכה • חטיבת השומר |
| כוחות הביטחון | כיתות כוננות •  שירות הביטחון הכללי •  משטרת ישראל •  משמר הגבול •  ימ"מ •  יחידת מצדה |
| אמצעי לחימה ישראליים | אדיר F-35I • נגמ"ש איתן • בואינג AH-64 אפאצ'י • דחפור D9 • זיק (הרמס 450) • חץ 2 וחץ 3 • כיפת ברזל • משגר רקטות להב • מטאדור • טנק מרכבה • נגב NG7 • נגמ"ש מרכבה • סער 6 • עוקץ פלדה • כוונת פגיון • קלע דוד • רקטת רומח • תותח מתנייע M109 |
| הרוגים | 

|  |  |
| --- | --- |
| ישראלישראל ישראל | אזרחים ישראלים • חללי צה"ל |
| ציר ההתנגדות | סיכולים ממוקדים • מחבלי חמאס • עיסאם עבדאללה • סייד רזי מוסאווי • ויסאם א-טוויל |

 |
| ממשל | קבינט המלחמה • מנהלת תקומה |
| שונות | מוזיקה • נשים • יום זיכרון |